CELEX: 32015R1516
Language: fi
Date: 2015-06-10 00:00:00
Title: Komission delegoitu asetus (EU) 2015/1516, annettu 10 päivänä kesäkuuta 2015, kiinteiden prosenttiosuuksien vahvistamisesta rakenne- ja investointirahastoista tutkimuksen, kehittämisen ja innovoinnin toimialalla rahoitettavia toimia varten Euroopan parlamentin ja neuvoston asetuksen (EU) N:o 1303/2013 mukaisesti

15.9.2015   
            
            
               FI
            
            
               Euroopan unionin virallinen lehti
            
            
               L 239/65
            
         KOMISSION DELEGOITU ASETUS (EU) 2015/1516,
   annettu 10 päivänä kesäkuuta 2015,
   kiinteiden prosenttiosuuksien vahvistamisesta rakenne- ja investointirahastoista tutkimuksen, kehittämisen ja innovoinnin toimialalla rahoitettavia toimia varten Euroopan parlamentin ja neuvoston asetuksen (EU) N:o 1303/2013 mukaisesti
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä sekä neuvoston asetuksen (EY) N:o 1083/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1303/2013 (1) ja erityisesti sen 61 artiklan 3 kohdan kolmannen alakohdan,
   sekä katsoo seuraavaa:
   
               (1)
            
            
               Asetuksen (EU) N:o 1303/2013 61 artiklan mukaan toimista saatavat tulot olisi otettava huomioon julkisen rahoitusosuuden laskennassa.
            
         
               (2)
            
            
               Asetuksessa (EU) N:o 1303/2013 säädetään kiinteiden tuloprosenttiosuuksien soveltamisesta tutkimuksen, kehittämisen ja innovoinnin toimialan toimiin ilman, että diskontatut nettotulot lasketaan.
            
         
               (3)
            
            
               Aiempien tietojen perusteella tutkimuksen, kehittämisen ja innovoinnin toimialalla nettotulojen kiinteä prosenttiosuus olisi vahvistettava 20 prosentiksi, jotta voidaan välttää liiallinen rahoitus ja markkinoiden vääristyminen,
            
         ON HYVÄKSYNYT TÄMÄN ASETUKSEN:
   1 artikla
   Tässä asetuksessa vahvistetaan kiinteä prosenttiosuus, jota sovelletaan toimiin tutkimuksen, kehittämisen ja innovoinnin toimialalla, jotta voidaan määrittää ennakkoon näiden toimien mahdolliset nettotulot ja vahvistaa niiden tukikelpoiset menot asetuksen (EU) N:o 1303/2013 61 artiklan 2 kohdan mukaisesti.
   2 artikla
   Asetuksen (EU) N:o 1303/2013 61 artiklan 3 kohdan a alakohdassa tarkoitetuksi toimialaa tai sen osaa koskevaksi sovellettavaksi kiinteäksi nettotuloprosenttiosuudeksi tutkimuksen, kehittämisen ja innovoinnin toimialalla vahvistetaan 20 prosenttia.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä kesäkuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 347, 20.12.2013, s. 320.